ming030890/wiki-yue-high-quality huggingface dataset:
沙基慘案

沙基慘案嘅紀念碑，上面寫住「毋忘此日」四個大字。
沙基慘案（粵拼：saa1 gei1 caam2 on3）係1925年6月23號發生嘅一單英國軍隊鎮壓廣州嘅遊行示威隊、最後多人死傷嘅大慘案。呢單嘢重可以嗌六二三慘案。

導火線
1925年5月30號，上海工人遊行示威，而畀英國、日本鎮壓，即係五卅慘案。之後，中共廣東區委同中華全國總工會派咗5個人（鄧中夏、楊殷、蘇兆征、林偉民、李啟漢）來香港、廣州沙面租界兩邊嘅工會，撩起啲工人搞省港大罷工。結果1925年6月19號，香港啲海員、電車、印刷行嘅工仔率先罷工，跟住其他行嘅工仔有樣學樣，結果罷工人數去到25萬人咁多。啲工人話支持上海工商學聯合會對五卅慘案提嘅17項條件，同時針對英屬香港歧視唐人提咗六項要求：政治自由、法律平等、普遍選舉、勞動立法、減少屋租、居住自由。之後蘇兆征幾個人帶住10萬工人返廣州。之後廣州嘅英、美、日嘅洋行工人同沙面嘅工人一齊罷工示威。

經過
蔣中正寫嘅「沙基血迹 黄埔淚潮」呢8個大字
1925年6月21號，爲咗撐上海罷工，省港兩地都齊齊大罷工，當時有好多香港工仔返廣州。6月23號，10萬幾人嘅工仔、商人、學生、黃埔軍校學生聚集喺東較場開大會，要求打倒帝國主義、廢除不平等條約，之後遊行。晏晝3點，啲人遊行到同沙面隔條涌嘅沙基西橋口時，租界嘅軍隊就對住啲人開槍。有學生話係法國軍佬開槍先嘅；重有人話沙面嘅維多利酒店（而家嘅勝利賓館）度有鬼佬揸槍掃射。沙面嘅英法駐軍一聽到聲，就跟住大規模開槍。同時白鵝潭（而家白天鵝賓館位置）嘅英國軍艦對住沙基開炮。因爲啲人無防衞，所以當場死咗50幾人，170人重傷，多人輕傷。1925年10月3號喺沙基行國葬時，就話最後死咗61人，包括：一個13歲細路、4個學生、1個老師、9個商人、6個工人、7個黃埔軍校嘅師生、重有2個俄羅斯人。而廣州私立嶺南大學嘅學運領袖——曹耀都唔好彩中咗幾槍。

後續
内文：六二三路
慘案發生後，廣東國民政府即刻攞胡漢民嘅名去英法兩國嘅駐廣州領事館抗議，6月26號又再抗議，要求派大員向國民政府謝罪、懲辦涉事軍官、軍艦撤離、收返沙面、索賠，不過英法兩國都拒絕咗。29號，廣州各團體要求抵制英國、經濟絕交，當日香港25萬人罷工，其中有13萬人離港返廣州。7月11號，廣州市民公祭死者。遞年，沙基開咗條馬路，起名爲「六月二三路」，後來改名爲「六二三路」來紀念沙基慘案。

紀念碑
内文：沙基慘案紀念碑
喺1926年整好條馬路之後，廣東政府就喺而家人民橋東邊無幾遠嘅珠江邊棟咗個石碑，上面寫住「毋忘此日」嘅大字。後來城市發展，1950年到沙面東橋度，改名爲「沙基慘案烈士紀念碑」，上面寫住「一九二五年六月廿三日沙基反对帝国主义斗争中牺牲的烈士们永垂不朽！」（粵語翻譯係「1925年6月23號發生嘅沙基反對帝國主義嘅鬥爭入面死咗嘅烈士，永垂不朽。」）。之後畀人拆咗重新起過，1963年列為文物保護單位。1967年起人民橋嗰陣又拆咗塊碑，喺橋嘅東北邊起新碑。1999年，因爲廣州起內環路，又拆咗塊碑。
而家見到嘅紀念碑係2001年10月18號整好嘅，係按1926年時嘅樣來整。個紀念碑按原先設計圖紙，用花崗岩整過，大概3米幾高。正面寫住「毋忘此日」大字，下面用豎排寫住「中華民國十四年六月廿三日」。碑座度寫嘅係「中華民國十五年六月廿三日廣州市政府立」。紀念碑後面係0.5平方米左右嘅正方形花崗岩，上面有重修碑記。
2013年7月22號，塊紀念碑畀幾個後生仔用黑色油性筆亂畫啲嘢上去。
沙埔仔

沙埔仔（Sha Po Tsai），係香港一地，亦係一村，喺大埔碗窰。村亦叫沙埔仔村（Sha Po Tsai Village ）。村可以由達運道同碗窰路上落。

洪水
二〇一〇年七月廿二號下晝，香港天文台掛黑色暴雨警告。是日傾盆大雨，突然山洪暴發，水連沙石沖入村屋，有一村民林榮益，屍體沖到三千米外，大埔工業村海面。當時碗窰河有渠務工程，調查見水道阻塞。
沙埔鄉

沙埔鄉係香港九龍十三鄉其中一個，喺九龍城東頭村東南面，可以分做上沙埔同下沙埔，經已拆清晒，原址變做石鼓壟道公園，得返沙埔道呢條街。
沙塵暴

沙塵暴（英文：Dust storm）係夾雜沙塵嘅風暴，出現喺乾旱地區（譬如沙漠），會令空氣混濁，能見度變低。
沙基慘案紀念碑

沙基慘案紀念碑（粵拼：saa1 gei1 cam2 ngon3 gei3 nim6 bei1）係中國廣東省廣州市嘅其中一嚿紀念碑，而呢嚿紀念碑喺荔灣區沿江西路嘅最西邊，沙面東邊，附近冇幾遠就有條內環路同西堤碼頭響度。

背景
内文：沙基慘案睇埋：六二三路
1925年6月23號，由於有10幾萬群眾嚟咗沙基嘅西橋嗰邊搞咗單大型遊行示威，結果俾英國軍佬猛咁開槍喺度鉼鉼鉼，結果搞到有50幾個人死咗、幾百個人傷咗。為咗俾啲人記得呢單嘢，喺1926年1月份，廣州市政府就將將沙基馬路改咗個名嗌六二三路，重喺沙面嘅東橋度起咗嚿寫住「毋忘此日」嘅紀念碑，喺1926年6月23號，呢嚿牌就起好咗。

幾次嘅搬走
喺中華人民共和國成立咗之後嘅第年（1950年），由於要整闊條沙面東邊嘅橋，結果將嚿紀念碑拆咗，搬咗去東橋腳度。1963年列為文物保護單位。1967年起人民橋嗰陣又拆咗塊碑，喺橋嘅東北邊起新碑。1999年，因爲廣州起內環路，又拆咗塊碑，後嚟喺橋嘅東北邊再起咗嚿10米高嘅紀念碑出嚟。
而家見到嘅紀念碑係2001年10月18號整好嘅，係按1926年時嘅樣來整。喺紀念碑嘅後邊棟咗嚿正方形嘅花崗岩，上面重寫住點解要重新起過沙基慘案紀念碑，而紀念碑嘅周圍重種咗好似座塔噉嘅長青樹。

而家係點？
喺2013年7月22號，沙基慘案烈士紀念碑俾幾個北佬後生仔用咗黑色油性筆畫花嗮。而呢單嘢話明，點解喺21世紀初無耐嘅後生仔唔尊重啲文物？可能係以下呢幾個點解：
冇點教佢哋嘅基本修養
冇咩點睇歷史

保護單位
1963年3月：廣州市第一批文物保護單位
1995年5月：廣州市荔灣區第一批愛國主義教育基地。
沙堤

沙堤係中國廣東台山上川南面一個漁港，被譽為「廣東三大漁港」其中一個。
港女野人奇異記

《港女野人奇異記》（英文：Chill. Hike. Camping (Sr.2)）係香港無綫電視遊埠節目，《港女野人》續作，由2024年9月2號到9月6號逢禮拜一到五20:30到21:00喺TVB Plus播出，跟住由9月9號到9月27號禮拜一、二、四、五同一時段播出。節目同上輯一樣由何泳芍、陳若思、廖慧儀同胡美貽主持，今輯加入吳浩康做旁白，會離開香港去紐西蘭嘅野外地方睇自然風光。
港姐妝速挑戰賽

港姐妝速挑戰賽係Big Big Channel所拍攝嘅一系列網絡視頻節目，節目邀請多位曾參選香港小姐嘅歷屆佳麗進行化妝比試。
港女野人

《港女野人》（Chill. Hike. Camping）係香港無綫電視製作嘅真人騷節目，2022年10月3號到10月28號逢禮拜一到五22:30-23:00喺J2播，由何泳芍、陳若思、廖慧儀同胡美貽主持。節目主持會去香港唔同地方行山。節目題材同ViuTV嘅《美女郊遊遊》有啲似。
港大同學會小學

港大同學會小學（英文：HKUGA Primary School）係香港柴灣一間直資小學，喺怡盛街9號，由香港大學畢業同學會搞，2002年創校。
港孩

港孩係指個性依賴、自理能力低，同抗逆力低嘅香港細路。
港孩係指喺20世紀90年代中後期至21世紀初，物質富裕、少子化社會下嘅產物。佢哋自細受到屋企人溺愛同外籍家庭傭工全天候照顧，習慣接受小王子、小公主一樣嘅呵護同伺候，造成自理能力、情緒智商同抗逆力三樣都低嘅「三低」港孩。當中，更有小六學生唔識綁鞋帶、剪指甲同洗頭沖涼等，缺乏基本生活起居能力，連買麵包都唔識，便溺亦唔識處理。情緒智商低同抗逆力低嘅細路大咗之後較容易罹患情緒病，遇到挫折時自尋短見嘅案例亦屢見不鮮。
有記者喺九龍塘一間小學做訪問，發現接近八成受訪學生唔識綁鞋帶、剪指甲同自行食有骨食物；亦有只係8歲嘅細路女擁有手提電話、數碼相機、MacBook同iPad等，身上服飾亦全部係名牌，對金錢毫無概念，曾經用多張1000蚊紙幣寫字畫畫，玩完就掉。Janet Ma馬詩慧（受訪家長）用「6個不得」嚟形容港孩，就係「餓不得、飽不得、熱不得、凍不得、累不得、不舒服不得」。

港孩特徵
大部份港孩都會出現以下幾個特徵：
無自理能力，鍾意依賴其他人。
EQ較低，為人情緒化。
無能力解決問題，鍾意講唔知道。
對大部份事情無反應，對任何東西唔感興趣。
唔珍惜學習，唔肯吃苦，對自己亳無要求。
好鍾意玩，但係唔知意義何在。
渴望被注意，但係又無面對群眾嘅信心。
追求物質生活，唔珍惜自己所有，妒忌其他小朋友擁有好玩具、好成績等。
寧願「悶」，亦唔願意「辛苦」。
唔食人間煙火，未經歷過任何欺凌同痛苦。
自我中心，要所有人都剩係關心佢一個。
自細因爲被父母過份呵護導致同父母實際諗得到嘅結果相反－寵壞，永遠有家長傍身保護。
事事要贏，輸打贏要。

學校價值教育減少
有學者覺得，港孩出現嘅成因源自家長對學校干涉同教師工作壓力連年增加、以及課程嘅倫理成份減少，令未有基本價值觀同德行嘅細路突然擁有近似成人嘅權力所致。

家長過份保護
以「直升機家長」為題嘅漫畫
教育心理學家指出父母望子成龍嘅心態，過份注重仔女學業係導致港孩嘅成因。為咗畀仔女有更多時間溫書，完全唔畀佢哋做日常自理工作，導致仔女過份依賴，失去照顧自己能力，成為「高分低能」嘅港孩。有啲細路自細由家庭工人打點一切，長大後唔可以獨立，就連高中學生參加學校夏令營時亦唔肯自己裝飯，要老師代勞。除咗為仔女化解社會上遇到嘅問題，父母過度保護獨生仔女，令佢哋缺乏面對逆境能力。「直升機家長」（helicopter parents）一詞係形容一啲長期喺仔女頭上盤旋監察，時刻保護同指揮佢哋一舉一動嘅父母。

家長投訴文化盛行
亦有一啲父母，當仔女遇到任何困難，即時挺身而出，為仔女向各方投訴，日本叫呢類自我中心嘅難纏父母為「怪獸家長」。2010年12月，歐洲一場暴風雪癱瘓咗倫敦希斯路機場，導致準備返香港過寒假嘅留學生滯留機場，部份家長聲淚俱下，甚至要求政府派三架專機將留學生接返香港。呢啲「港父母」同「港孩」受到輿論不斷質疑同批評。
除咗投訴社會機構之外，部份疼愛仔女嘅家長以錯誤方法，例如要求個別照顧、將應有懲罰視作歧視等挑戰老師同校方嘅專業判斷，不斷投訴，令問題細路更加趨自我中心。

課外活動過多
有研究認為港孩嘅成因同參加過多課外活動有關。呢項研究喺2011年對1912名小學4年級至小學6年級學生進行調查，發現超過4成半兒童參與4至6項課外活動，更有22%小學生參加課外活動達7項以上。因為父母花喺仔女活動開支每月可以去到1萬港元，所以，呢啲細路叫做「萬花童」。由於課外活動繁多，私人時間相對減少，有超過半數細路每日嘅私人時間只有1至2個鐘。除缺乏私人時間之外，「萬花童」嘅特徵仲包括溝通能力差、同相同年齡朋友甚少相處溝通、欠缺自理能力以及同父母關係疏離。

個人化課程增加
有論者認為，課程改革後唔少科目以個人化考核，取代以往嘅統一標準，亦係港孩日趨自我中心嘅成因之一。

家長未能以身作則
香港家庭教育學院喺2012年訪問近300名家長同300多名初中同小學生，歸納香港細路十大無禮行為。排第一位係細路對外傭或者長輩甚少講「唔該」，佔82%；第二係衝入車廂「霸位」。調查同時發現，74%嘅家長亦好少講「唔該」，90%家長表示會排隊「打尖」，所以，研究推論仔女無禮貌嘅主要原因，乃家長未有以身作則。

解決港孩問題
有教育學者認為若果「港孩」情況延續，大個之後有可能對香港社會競爭力造成負面影響。臨牀心理學家指出解決港孩問題，父母應採取「積極不干預」策略，放手畀仔女嘗試自主學習。家長同學校可以由日常生活做起，鼓勵仔女學習自立，當小朋友開始學識講嘢就要教導基本禮貌，小朋友4至5歲時應該學識自己梳洗等。家長喺仔女參加活動時應互相討論，考慮仔女性情、興趣同能力，否則會令仔女感到被強迫參加，漸漸養成放棄同退縮嘅個性。
香港有中學擔心「直升機家長」會削弱學生嘅抗逆力，禁止父母為仔女解決問題，例如禁止父母為仔女「補鑊」，將漏帶嘅嘢帶去學校。另外，亦禁絕家長陪仔女喺學校入面食飯。
亦有小學校長指出港孩係由缺乏耐性嘅父母所造成，只要仔女一聲「唔識」，父母就立即為佢哋將事情處理妥當。其實，家長與其花費時間同金錢安排仔女參加大量課外活動，倒不如培養佢哋自理能力同增加佢哋對生活上嘅認知，包括經常遇到或者要完成嘅嘢嘅經驗，令佢哋喺生活經驗變得更加豐富同充實以及尊重他人嘅道理。
時佩璞

時佩璞（1938年12月21號—2009年6月30號）係中國大陸二五仔兼京劇演員。曾經男扮女裝同法國外交官班拿特·波斯葛（Bernard Bousicot）結婚「生仔」。
時光章

時光章係伊斯蘭教典籍《可蘭經》入面嘅第103章（蘇拉）。
時光網

時光網（英语：Mtime）係一個中國影視網站。
時光倒流七十年

《時光倒流七十年》（Somewhere in Time），係1980年吉諾特·茲瓦克執導嘅浪漫奇幻電影。改編自理察·麥瑟森1975年小說《重返的時刻》（Bid Time Return）。
時值

時值（英文：duration）喺樂理上係指一段聲（可以係指一個音符或者成首樂曲）維持幾耐時間。
時光之帽

時光之帽（A Hat in Time）係發行於 2017 年嘅一隻平台動作冒險遊戲。
時光巡邏隊

《時光巡邏隊》（日文：T・Pぼん／タイムパトロールぼん）係藤子·F·不二雄嘅一部漫畫作品。故事講述一個平凡嘅少年突然成為未來組織「時光巡邏隊」見習探員嘅冒險旅程。

時光巡邏隊
並平凡（日文：並平ぼん）
配音：三矢雄二（日本電視）／若山晃久（Netflix）
暱稱阿凡平凡嘅男性中學生。
利姆（日文：リーム・ストリーム）
配音：佐久間玲（日本電視）／種崎敦美（Netflix）
時光巡邏隊嘅女性前輩，指導並平凡加入時光巡邏隊。

神奇法寶
時光快艇（日文：タイムボート）
個人用嘅時光機。
時代風尚頻道

2016年10月1號01:00，時代風尚頻道播嗮當日嘅節目後，雖然網上直播信號同天津以外地區嘅數碼信號入咗測色板後一直未恢復播出，但天津有線同泰達有線播出嘅版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。
沙芬

沙芬（俄文：Марат Михайлович Сафин，1980年1月27號—）係俄羅斯男網球手，贏過澳洲網球公開賽同美國網球公開賽單打冠軍。

球員生涯
沙芬右手揸拍，1997年轉打職業賽，至2009年退休，職業生涯單打422勝267負，勝率61.25%，雙打96勝120負，勝率44.44%。
沙茶

沙茶係潮州汕頭地方嘅一種醬，改良自東南亞嘅沙嗲，但加咗其他配料，包括辣椒、蝦米等等。
東華三院黃大仙醫院

東華三院黃大仙醫院（TWGHs Wong Tai Sin Hospital）係香港東華三院創辦嘅醫院，而家由醫院管理局管理，係九龍中聯網其中一間醫院，地址係九龍黃大仙沙田坳道124號。

簡介
東華三院黃大仙醫院喺1965年由東華三院成立，係一間延續護理同胸肺科疾病專科醫院，目的係提供跨科復康訓練計劃，幫助病人重新融入社會。醫院亦設立特殊計劃，照顧有需要嘅病人，例如慢性胸肺疾病、身體殘障同患有複雜老人疾病等。此外，醫院亦提供肺結核治療服務，同時設有睡眠測試室同肺功能暨飛機搭客安全測試中心等；而老人日間醫院就為出院長者提供持續護理和治療，令到佢哋可以喺屋企同社區重拾新生。醫院亦喺2009年2月成立「華永會」紓緩醫療中心，為末期器官衰竭同末期癌症病人提供全面優質醫護服務，令到病人同屋企人喺身、心、社、靈各方面，得到充份嘅關顧。喺華永會同東華三院支持下，醫院亦提供結合西方醫學同傳統中醫藥治療嘅服務畀頤養護理病房嘅末期癌症患者。目標為紓緩病者徵狀，並改善佢哋晚期嘅生活質素。另外，2016年成立嘅香港賽馬會復康醫療中心，透過橫向整合模式，將所有復康設施同醫療儀器集中喺同一樓層，中心亦配備多項先進設備例如懸掛式病人運送系統。
東華三院黃笏南中學

東華三院黃笏南中學（Tung Wah Group of Hospitals Wong Fut Nam College）係香港一間中學，喺九龍塘牛津道。間學校係政府津貼，全日制男女中學。

史
1961年，東華三院開東華三院第一中學，簡稱一中。1971年（辛亥年）秋，東華三院主席黃乾亨阿爸黃笏南，捐五十萬蚊出來。董事局就將學校改名黃笏南中學，以作紀念。

校舍
學校校園面積約莫4000平方米，全校有25個課室，同埋一座坐到千人嘅大禮堂。而特別室包括，圖書館、語言學習室、多媒體實驗室、美術室、地理室、電腦室、綜合科學實驗室、生物實驗室、物理實驗室及化學實驗室，另外重加建多用途教室四間。全校課室同特別室都有冷氣，重有高映機、銀幕同廣播系統。全校課室、特別室、禮堂及教員室都鋪晒電腦網絡，敎師同學生可以用互聯網同內聯網教同學。黃乾亨重捐錢等全校課室，有多媒體教學裝置。系統包括電腦同投影機等。
東華三院馮堯敬醫院

東華三院馮堯敬醫院（TWGHs Fung Yiu King Hospital）係香港東華三院創辦嘅醫院，用慈善家馮堯敬個名命名，而家由醫院管理局管理，係港島西聯網其中一間醫院，地址係香港島薄扶林大口環道9號。

簡介
醫院專門提供老人科延續護理服務，例如為內科同骨科嘅長者病人提供復康同療養服務；此外，亦設立社區老人評估小組同埋老人科日間醫院。
東華三院黃鳳翎中學

東華三院黃鳳翎中學（Tung Wah Groups of Hospital Wong Fung Ling Collage）係香港一間中學，喺新界馬鞍山。
學校1977年由東華三院開辦，校舍最初響港島荷里活道，1989年搬到馬鞍山現址。
呢篇東華三院黃鳳翎中學係關於香港教育（包括學校）有關嘅楔位文章。你可以透過編輯或修訂增加佢嘅內容。
東華理工大學

東華理工大學（粵拼：dung1 waa4 lei5 gung1 daai6 hok6，英文：East China University of Technology，ECUT），係中國江西省南昌市一間地方綜合型大學。間大學喺撫州註冊，而家有學生23000幾人，係中國核子工業嘅第一間高等學校。

史
東華理工大學前身係1956年創辦嘅太谷地質學校。1958年搬咗去太原，亦都將個名改為太原地質專科學校。1959年搬咗去江西撫州市，更名為撫州地質專科學校。1978年更名為撫州地質學院。1982年更名為華東地質學院。2002年更名為東華理工學院。2002年同2003年江西國防科技工業學校同撫州師範專科學校先後併入。2007年更名為東華理工大學，即係而家個名。間大學先後由地質部、核工業部、國防科工委同埋江西人民政府管。
東華東院

東華東院（Tung Wah Eastern Hospital）係香港一間公立醫院，喺1929年成立，係香港東華三院創辦嘅第三間醫院，而家由醫院管理局管理，係港島東聯網其中一間醫院，地址係香港島銅鑼灣掃桿埔東院道19號。喺1991年被評為三級歷史建築，2009年12月18號改評為香港二級歷史建築。

簡介
東華東院喺1929年成立，並喺1997年進行醫療服務重整，專門提供社區為本嘅全科、專科同日間醫療服務。此外，醫院亦同社區伙伴緊密合作，舉辦共同護理計劃、健康講座同各類外展活動，加強市民嘅健康意識。
東淀川區

東淀川區（日文：東淀川区／ひがしよどがわく Higashiyodogawa ku */?）係日本大阪廿四個區嘅其中一個。
東港區

東港區係中國山東日照一個市轄區，總面積1507平方公里，人口84萬。
東涌長者健康中心

東涌長者健康中心（英文：Tung Chung Elderly Health Centre）係香港一長者健康中心，喺大嶼山東涌富東街富東廣場側，東涌健康中心入便，行政上歸離島區。為老人而設，防治疾病，促進健康，開禮拜一到五，公眾假期唔開。歸衞生署管。
東涌黃家圍休憩處

東涌黃家圍休憩處，香港公園之一，遊樂場之一，喺大嶼山東涌，東涌道黃家圍，英文叫Wong Ka Wai Sitting-Out Area, Tung Chung。行政上歸離島區。設施有戶外乒乓球檯。
東港城

東港城（英文：East Point City）係喺香港新界將軍澳坑口重華路8號，由7座住宅大廈同1座購物商場組成。1997年1月開始賣，同年10月落成，由新鴻基地產發展，示範單位喺銅鑼灣世貿中心。商場設有行人天橋連接隔籬嘅港鐵將軍澳綫坑口站。
東港線

東港線係一條由鎮安車站分歧、由臺灣鐵路管理局營運嘅傳統鐵路支線。喺1991年停止客運服務之後，仍然保留作為軍事運輸使用，幫助中華民國國軍運載各種重型軍事裝備，例如坦克、裝甲運兵車等，進出東港訓練中心，直到2002年正式廢止。
喺2017年，行政院將東港線嘅復駛計劃納入前瞻基礎建設計劃項目中，意味住政府計劃重新啟用呢條鐵路線。不過，到咗2018年底，交通部鐵道局提出延遲計劃嘅建議，並提倡將林園東港線延伸至鎮安車站作為替代方案。呢個意味住原本計劃復駛東港線嘅想法有所改變，而係考慮將林園東港線連接至鎮安車站。
東港鎮

東港鎮喺臺灣屏東縣西部中段沿海，北臨新園鄉、崁頂鄉，東鄰南州鄉，西南隔臺灣海峽同琉球鄉相望，南接林邊鄉。以東港迎王平安祭典聞名全國。
東港喺屏東平原南端，東港溪自東港同新園鄉交界出海，地勢平坦加上濱海，所以產業以漁業同農業為主，但亦因地勢低漥及同排水唔好，東港不時有洪水同海水倒灌等災，氣候上則屬熱帶季風氣候。
呢幾年嚟因黑鮪魚嘅身價暴漲同大鵬灣國家風景區嘅成立，令觀光業蓬勃發展。
本鎮係屏東縣第二大鎮，人口係全縣第五多嘅鄉鎮，僅次於屏東市、潮州鎮、內埔鄉、萬丹鄉，人口約4萬7千人，多分布喺興東、船頭兩大里。

行政區
註：大鵬里已併入大潭里、船頭里、下廍里
新勝里、頂新里、頂中里、東和里
興台里、中興里、朝安里、八德里
豐漁里、盛漁里、興漁里、鎮海里：居民將呢四里併稱為三漁一海。
嘉蓮里、南平里、東隆里、共和里
興東里、興農里、興和里
大潭里、船頭里、下廍里
大鵬里（已併入大潭里、船頭里、下廍里）
東港鎮2018年4月底人口4萬7840，而鎮內總共劃分為22里，但隨住近幾年人口逐漸往市郊發展遷徙，里鄰人口數發展極之唔均衡，行政資源難以公平分配同有效運用，為咗令基層里鄰行政組織人力調配符合實際需求，針對戶數同人數較少嘅里鄰合併，戶數同人數較多嘅就拆分，由公所提出後交由代表會審議。最大嘅興東里就有1萬1049人，但最細嘅頂中里只有454人。現任鎮長徐志雄提案行政區域里鄰調整案，東港鎮民代表會已喺2018年5月15號審查通過，將報屏東縣政府核定，預定2021年7月1嘅施行，屆時生效日以公告為準。
東港鎮里鄰調整過後將維持22里，但人口數將維持2千人左右嘅平均分布。重新規劃嘅里鄰主要以道路為界並符合現況來進行劃分：頂新、頂中、東和3個里合併成頂中里，興台、中興、八德3個里合併成福德里，船頭里拆成船頭、東津2個里，興東里拆成內關帝、新街、東光、東新4個里。較特別嘅係，未來行政中心「東津里」，就從原船頭里獨立出嚟並取名自東港古地名，「內關帝里」亦係取自舊地名，並從原興東里獨立出嚟。
波里士嘉洛夫

波里士嘉洛夫（英文：Boris Karloff，1887年11月23號—1969年2月2號）係一個英國-美國嘅男電影演員、舞台劇演員、演員，佢喺1919年出道。
波音

波音（英文：The Boeing Company，紐交所：BA）係世界兩大飛機製造商之一，總部美國伊利諾州，主要競爭對手係歐洲嘅空中巴士。
波音777客機
波音720

波音720（英文：Boeing 720）係款由波音整嘅四引擎噴射客機，可以載客110到189人，飛到3,800到5,750海里。
波里魯阿

波里魯阿（英文：Porirua）係紐西蘭北島一座城，人口6萬。
波陣面

波陣面（wavefront）係隨時間改變嘅場有嘅一樣嘢，指嗰個場上面所有相位相同嘅點。
波鞋

波鞋，係打波或者踢波嗰陣時着嘅鞋。唔打波嗰陣都可以着波鞋，因為啲人覺得波鞋舒服、有型、時興過皮鞋、拖鞋，所以好多人着波鞋出街。
波鞋有好多類，照運動分，有波砵（足球鞋）、羽毛球鞋、跑步鞋呢啲。
唔一定係做運動嗰時，某啲返工嘅地點可以着波鞋
為咗舒服啲，返工、放工嗰時都會有人選擇着波鞋
波音707

波音707（英文：Boeing 707）係款由波音整嘅四引擎噴射客機，可以載客140到189人，飛到2,500到5,750海里。
波音717

波音717（英文：Boeing 717）係款由波音整嘅雙引擎噴射客機，可以載客106到134人，飛到1,430到2,060海里。
波長

波長（粵拼：bo1 coeng4）係一個物理學名詞，指響某一個固定嘅頻率裡面，沿住波嘅傳播方向、響波嘅圖形裡面，離平衡位嘅「位移」同「時間」都一樣嘅兩個質點之間嘅最短距離。
波里活

波里活（英文：Bollywood，意思係孟買荷里活），中國大陸叫寶萊塢，專門指印度孟買嗰啲出產歌舞片嘅電影工場。
響波里活主要係出產印地語嘅影片，亦有烏爾都語嘅詩歌片作品，特色係響片度英語對白同歌曲嘅成分逐年遞增緊。唔少影片響對白度經常都溝好多英文單詞同片語，甚至成句用英語講曬。響波里活度一個電影經常要錄製成兩、三種語言嘅版本好推出去唔同嘅市場。
印度仲有其它幾個主要影視基地（泰米爾語電影：Kollywood，泰盧固語同孟加拉語電影：Tollywoord，坎拿達語同馬拉亞拉姆語電影：）。渠哋構成咗印度嘅龐大電影業，每年出產幾千部電影，票房銷量居全世界首位。波里活對印度甚至成個南亞次大陸、中東同非洲嘅流行文化都有深遠嘅影響，又通過啲南亞嘅移民帶去成個世界。
東北薄荷

東北薄荷（Mentha sachalinensis），又叫庫頁薄荷，係唇形科薄荷屬嘅一種植物，主要喺俄羅斯遠東地區、庫頁島、日本、中國東北搵到。
東北電氣

東北電氣發展股份有限公司（簡化字：东北电气发展股份有限公司，英文：Northeast Electric Development Company Limited，簡稱東北電氣、NEE，港交所：00042，深交所：000585），前身為「東北輸變電機械製造股份有限公司」，1993年2月18號喺遼寧瀋陽成立。公司股份喺1995年7月3號喺香港聯合交易所上市，同年11月29號喺深圳證券交易所上市。
公司主要經營中國輸變電設備科研、製造、出口嘅主要基地，產品為高壓油浸並聯電力電容器、幹式自愈式並聯電容器、電容式電壓互感器、電容器成套裝置、濾波電容器、耦合電容器、特種電容器、自冷封閉母線、配電變壓器等系統保護同埋傳輸設備。
集團主要經營業務係電力電容器同埋封閉母線等等系統保護同埋傳輸設備嘅製造同埋營銷。
東匯邨

東匯邨係香港嘅一條公共屋邨，喺九龍黃大仙樂善道28號，一共有2座樓，2012年入伙。
東區 (堺市)

東區 (堺市)係日本楔位文，重未完成，麻煩你幫手補充內容。
東北風

東北風係由東北吹來嘅風。八風之一，古時有好多名。東北為艮卦，東北風為艮卦之風。
呂氏春秋有始稱為炎風。淮南子墬形都稱為炎風，天文就叫稱為條風。條風亦叫調風。說文風部亦都叫佢融風。
由於世界各地地理同氣候唔同，東北風都各有自己象徵意義。

時間
淮南子天文有八風，由冬至起計，各約四十五日。咁冬至之後四十五日，就有條風，亦即立春時份。東北風由艮氣所生。
決策樹

一樖簡單嘅決策樹；呢樖決策樹係用嚟決定「手上嗰個形狀係邊一個」嘅。
決策樹（粵拼：kyut3 caak3 syu6；英文：decision tree）係一種用樹狀圖做決策嘅做法。例如想像手上有四個形狀唔同嘅圖形（附圖），最頂嗰個節點（決策點 1）首先考慮個圖形係三角形定係正方形，然後下一排節點（決策點 2）就考慮「個圖形係直立抑或係旋轉咗嘅」——最後就作出「手上嘅圖形係邊一個」嘅判斷。

基本定義
睇埋：決策
一樖決策樹會有若干個節點（node），每個節點（下圖啲黑色框框）代表咗一個決策點，會有若干個箭咀指去下一排節點（下一步），每一個箭咀表示「如果揀咗呢個選項，就去呢個決策點」。
以下係井字過三關樖決策樹嘅其中一橛：
決戰食神

《決戰食神》（英文：Cook Up A Storm），原名《鋒味江湖之決戰食神》，係2017年上畫嘅中港合拍港產片，由謝霆鋒、鄭容和、唐嫣、葛優、白冰、杜海濤主演，葉偉民執導。
決策樹剪枝

剪枝（英文：pruning）係決策樹學習上成日用到嘅技巧，即係「將樖決策樹嘅其中一啲節點剪走佢」，從而令到一樖決策樹冇咁複雜度。
研究者可以
事前剪：即係（例如）行演算法建立決策樹之前，就講定樖樹最多可以有幾層節點，又可以指定一塊「葉」起碼要有幾多個個案；
事後剪，試吓攞走其中一條分枝，睇吓攞走咗會唔會影響分類嘅準確度，唔會嘅話就真係攞走嗰條分枝佢。
決戰葡京之巔

《決戰葡京之巔》係香港2000年嘅低成本動作電影，由勵啓傑（萬力）執導，林偉雄（中文：林雲中）、楊證樺、李志聰主演。
導演梁仲文2023年喺網上以搞笑方式介紹呢部電影，令電影重新受到關注，之後更加連同游學修、楊證樺等翻拍做短片《真。決戰葡京之巔》。

劇情
由林偉雄（中文：林雲中）飾演嘅過氣殺手因為爭Kawaii哥錢，所以Kawaii哥叫佢按黑社會大佬洪爺嘅指示，殺死九子連環肥龍。因為過氣殺手本身已經金盆洗手，佢朋友，楊證樺飾演嘅殺手（Music）勸佢唔好出手。
喺同Music食飯嘅時候，過氣殺手就講出「三劍俠」嘅事。平頭庄、骨精良同埋肥蟲係香港大滾友，而平頭庄曾經係洪爺嗰女，雯雯嘅男朋友。洪爺想利用骨精良，引誘肥蟲同平頭庄到澳門共嘗聲色犬馬，以拆散平頭庄同雯雯。喺澳門嘅期間，骨精良同埋賣牛肉乾嘅女店員發生一段浪漫關係。之後平頭庄同骨精良返到香港就被Kawaii哥請嘅過氣殺手殺死。
過氣殺手同殺手朋友去見Kawaii哥，之後俾殺手朋友偶然偷聽到Kawaii哥同肥龍嘅電話。之後過氣殺手同殺手朋友跟蹤肥龍，過氣殺手係同肥龍嘅對決中殺死咗佢，但呢個時候Kawaii哥出現，想殺死過氣殺手。原來Kawaii哥係想獨呑骨精良帶返嚟嘅白粉嘅利益，所以一路假藉洪爺落指令殺死三劍俠。但喺Kawaii哥開槍之際，俾Music阻止，並俾佢打低。

經典對白
過氣殺手：
「又係凍檸茶，嗌杯西多⋯ 嗌件西多得唔得先？哈哈⋯ 嗌杯西多⋯ 」
「嘩！ $27.8，兩杯凍檸茶咋喎⋯ 唉，飲埋先唔好蝕底。」
「邊有咁橋㗎，有咁啱得咁橋，我都中3T啦，我唔使做啦！」
「就係唔係唔係咁橋，所以就係⋯ 我覺得點都係有啲嘢喺度嘅。」
「但你知我做邊行，講feel你明唔明啊？」
「唔好即刻判斷所有任何嘢先。」
「殺還殺，唔好殺⋯ 唔好殺我，唔好射我個腦呀」
Music：
「你記唔記得你應承過我啲咩㗎，你應承過我唔做㗎。你跳返出嚟，你咁辛苦跳返出嚟，你而家又跳返入去。你對得住兄弟咩？吓！」
「對唔住⋯ 對唔住呀！！！」
「洪爺、Suki、平頭庄、平頭庄。」
「唓，邊有講feel 㗎，你真係，我唔知咩，我夠講feel啦，擺明就係啦，好明顯係㗎！你都識講講feel㗎嘛，第一擊就要擊中啦係咪啊？」
「你求其諗樣嘢問佢攞咗字跡先，跟住check吓係咪先啦，你起碼中咗少少先啦係咪啊，你買3T都中咗腳先啦！」
「攞字跡啦，攞字跡呀！」
「我以前識嗰個唔係你嚟㗎喎，咁樣嘅你。」
「That’s it! You know? You try! Com’on baby!」
雯雯：
「Cheap到死，請人哋嚟呢度食嘢，cheap精。」
洪爺：
「我姓何嘅，單名一個洪字，通常啲人都叫我做洪爺，你可以叫我做何伯都得㗎。」
（用力聞牆）「冇返嚟三年，都係保持住哩浸味。」
骨精良：
「嘩！感唔感受到嗰種滾友嘅氣息喺度，嗱話你知，經過今晚哩幾日我哋玩呢，你唔好話雯雯啦，一百個靚過雯雯嘅女都會出現喺你面前，包你忘記過去、展望將來、回歸都嚟緊。」
「我哋呢啲滾友宣言嚟㗎嘛，凡事要有道理，樣樣安排妥妥當當。」
「佛都假啊。」
「好去唔去，去搵何先生傾偈。咁你今日個樣滑過滑滑哦，輸哂食蛋撻啦你。講到明啦，呢餐我就冇㗎啦，買碗白果粥你食，好唔好先？」
「喺酒店附近行兩行，有條女走埋嚟，本身我就喺酒店嗰度搵佢嘅，跟住行吓行吓，佢抌住我喎，嘩咁我梗係老虎蟹chur住佢㗎啦。佢初初問我先生做唔做「平友」，咁我梗係小姐做什麼「平友」呢？佢話你去唔去？我話去死。跟住行多兩行佢就話咁你即係去定唔去？我就話幾多嚿水呀？佢話兩舊水。嗰吓嘢呀！嘩！最緊要佢個胸大，你有冇試過胸大嗰啲女呀？跟住兩舊水我咪拖住佢行囉，一路行我咪同佢講笑囉，我就話喂，啊廣東人想講水餃一碗幾多錢嘅國語點講？你估佢真係答我喎，（普通話）水餃一碗多少錢？水餃一碗多少錢？嘩，幾cheap啊即刻，咁我就同佢講，你多麼的cheap呢？咁快就同我睡覺？佢即刻笑到Gap Gap笑。一笑嗰下不得了呀，（抱胸狀，手臂上下移動）咚咚咚咚咚咚咚！喂真係話時話，尋晚搞到佢泵泵聲啊！好在何連俾咗幾間boom boom房我咋！」
「我都叫你返去酒店攞張紙、攞支筆寫信囉，買咩手信，佢係咪真係傻你帶佢去睇醫生啦。」
「金爺叫我哋過嚟係Wet，唔係過嚟係Greg，你唔好自己喺度亂咁Add OK？」

製作
呢部電影嘅製作非常粗疏，拍攝嘅時候係無劇本，只有幾句故事大綱，演員要自己即興發揮，所以有好多唔合理同不斷重複嘅對白；所有場景都係現場收音，唔單止有時候聽唔到角色嘅對白，甚至打電話嘅場景，係由電話對面嘅角色喺現場讀出嚟；另外，主角之一嘅林偉雄，佢嘅片酬只有$1000。

佚事
係劇中前往澳門嘅「三劍俠」：平頭庄、肥蟲、骨精良，個名出自香港漫畫牛佬系列嘅《豪情大滾友》。
決明子

決明子（粵拼：kyut3 ming4 zi2）係豆科決明屬嘅草本植物，原產中國江南。

用途
佢成樖嘢可以做藥，有清熱明目、潤腸通便嘅功效。
決策疲勞

決策疲勞（英文：decision fatigue）係指因為做決策做得多而有嘅疲勞。
就噉靠日常觀察都知（而心理實驗亦都發現），做決策係要消耗一個人嘅精力嘅；當一個人精力唔夠（睇埋認知負荷嘅概念）嗰陣，做起決策上嚟嘅表現就會跌－佢反應會開始變慢，做準確判斷嘅能力又會跟住下降，仲會開始有衝動嘅傾向（即係個人會開始重視短期利益多過長遠利益）。

決策迴避
嚴重起上嚟，個人仲可能會出現迴避（avoidance）嘅行為－即係索性抌低嗮所有責任走咗去。因為噉，管理工作者都有就「點探測啲決策者有冇出現決策疲勞」等嘅課題作出討論。
柴羅基人

柴羅基人係美洲原居民入面現存人口最多嘅民族，有約莫32萬人，本嚟住喺而家美國嘅東南部。
柴羅基文

柴羅基文（ᏣᎳᎩ ᎦᏬᏂᎯᏍᏗ、Tsalagi Gawonihisdi）係美洲原居民柴羅基人用嘅語言，語言學上面分類做易洛魁語系，而家有約莫一萬人用緊。柴羅基文可以用柴羅基字母去寫。
柴田隆太朗

柴田隆太朗（1992年11月25號—）係日本足球員，司職中場，效力松本山雅。
柴田芽衣

柴田芽衣 ，係日本嘅一個女藝人同埋配音員。
柴田華繪

柴田華繪（1992年7月27號—）係日本足球員，踢中場，曾經喺2015年為日本女子足球代表隊出場1次。
柴田郡

柴田郡（粵拼：caai4 tin4 gwan6，日文：柴田郡／しばたぐん Shibata gun */?）係日本宮城縣嘅一個郡。
依家佢轄下有四個町：
大河原町
柴田町
村田町
川崎町
柴羅基字母

柴羅基字母，或者叫柴羅基字，係專門用嚟寫美洲原居民語言柴羅基文嘅字母系統，喺1820年代發明，總共有85隻字母，入面好多都參考拉丁字母、希臘字母同基里爾字母，但係發音唔一樣。
港灣道體育館

港灣道體育館，香港室內體育館之一，喺灣仔港灣道二十七號，一邊係杜老誌道，英文叫Harbour Road Sports Centre。行政上歸灣仔區。設施有籃球場、排球場、羽毛球場、壁球場、乒乓球檯、活動室、舞蹈室。
因港鐵沙中綫會展站工程，港灣道體育館同側邊灣仔游泳池一齊拆卸，並搬到南面。新大樓高五層，用好多透明玻璃，加強採光，並將引入屋頂綠化，頂安太陽能電池板供電。體育館分兩期興建，原預計於二〇一六年落成，但延遲到二〇一七年五月八號開張。
工程完成後，灣仔北公共運輸交匯處會搬返嗰度，而上蓋會興建會議中心。

設施
體育館佔地約六千三百平方米，有多用途主場一個，用來做籃球場或者排球場等。另有舞蹈室兩間、壁球室五間、乒乓球室有乒乓球檯七張，以及健身室。
搬後體育館背面
壁球室外通道
乒乓球室
體育館重建地盤
港灣豪庭

用郵輪為主題嘅港灣豪庭廣場，主要商店有千色店。
港灣豪庭（英文：Metro Harbour View）喺香港九龍大角咀福利街8號，係一個住宅項目，地產發展商係恆基兆業同香港小輪。
港灣豪庭原本係油麻地小輪大角咀船廠同埋油麻地工業大廈舊址，隨住西九龍填海工程嘅進行，船廠已經搬去青衣島，油麻地工業大廈亦喺2000年拆咗，原址經過同政府修改土地用途之後，起咗樓面面積有成200萬平方呎嘅港灣豪庭，喺2003年5月入伙。物業由10座住宅同埋樓高4層嘅中型商場組成。住宅樓高45層，每層8伙，總共有提供3,520個單位，主要係兩房至四房嘅單位，面積由477方呎至到874方呎，部分單位設有主人套房及環保露台。
港灣豪庭近南昌公園、通州街公園、樂群街公園、九龍殯儀館、西九龍紀律部隊宿舍等等。

設施
平台花園佔地9,800平方米，有幾項設施，包括流線型園景泳池、兩個兒童遊樂場、花園廣場、多個特色水池噴泉同埋草坪。平台花園亦有有蓋行人通道連接各座樓、住客會所同埋來往地面出入口嘅電梯大堂。
物業有20萬呎大型住客會所，設施有成30種，包括健身室、保齡球室、攀石練習場、桑拿浴室、卡拉OK 室、壁球室、電腦模擬高爾夫球室、桌球室、音樂練習室、親子烹飪室同埋舞蹈室等，畀唔同住戶嘅需要。
平台花園
住客會所(港灣活力坊)
兒童遊樂場

商場
港灣豪庭基座亦有20萬方呎大型商場，並且用超級郵輪做設計概念，喺2005年開咗。商場有係百貨公司、超級市場，便利店、多間地產代理、洗衣店、教育中心、診所、美容中心同埋茶餐廳等等。

平台花園事件
港灣豪庭原址原本唔係私人住宅用地，以恆基為首嘅發展商為咗港灣豪庭嘅發展計劃等政府批准，主動提出喺發展計劃裏面提供公共休憩用地。所以政府喺批准港灣豪庭的發展計劃嗰陣，規定發展商「喺地段內起同管唔少於9800平方米嘅公共休憩用地同埋開放該用地畀公眾人士使用」。物業起好之後，佢嘅平台花園（除咗會所同泳池之外）應該開放畀公眾使用，但係物業管理公司就一直無咁做，直至2008年頭由傳媒揭發之後，地政總署先至跟進，規定平台花園喺朝早7點至到夜晚10點開放畀公眾。涉及其它物業的同類事件陸續被揭發。
有港灣豪庭小業主唔滿意，話自己買樓嗰陣，被發展商嘅售樓廣告誤導，以為平台花園係住客專用，而發展商就回應話售樓書已經講明平台花園係公眾地方。
2008年4月6日，香港《蘋果日報》嘅一篇報道話亞洲電視嘅時事節目《時事追擊》曾經就呢件事訪問港灣豪庭嘅小業主，但係恆基就用抽起廣告向亞視施壓，結果節目裏面無播出呢段片，亞視同恆基都唔認有施壓嘅事。
有港灣豪庭嘅小業主爭取將平台花園重新「私有化」，唔開放畀公眾使用。2008年11月，有報道話香港政府地政總署研究緊豁免港灣豪庭地契中規定向公眾開放公共空間嘅條款，如果搞得掂，公眾將失去使用呢個平台花園嘅權利。
港獨派

港獨派（英文：Hong Kong pro-independence camp），或者叫獨派，係香港嘅一個政治派別，主張香港獨立，並視香港人為獨立嘅「香港民族」族群。
港獨派喺20世紀已經開始存在，當時有部分香港商人（例如馬文輝）提倡香港獨立，效忠香港，而唔係依賴中國或者英國。到2016年，港獨派再次受公眾關注，包括香港民族黨嘅成立。仲有，本土民主前線嘅梁天琦因為主張獨立而被政府禁止參選，青年新政嘅立法會議員亦都因為展示獨立標語而被取消資格做議員。

20世紀
第二次世界大戰爆發之前，部分香港華人嘅精英階層唔希望同中國本土嘅華人被睇埋一齊，所以佢哋曾經促使港督楊慕琦響應十四點和平原則，推動關係到民族自決嘅本土政府計劃，但係因為二戰發生而暫時停頓咗。二戰完咗之後，跟住嘅國共內戰令大量難民去香港逃難。喺有一段時間入面，香港警察愈趨腐敗，貪污嘅風氣逐漸盛行，甚至出現警黑勾結嘅情況。喺人口急升嘅情形之下，香港平民嘅生活質素嚴重下降，但係港英政府卻維持一貫由佢嘅做法，所有民眾嘅需求當睇唔到，净係圍住啲有錢有權貴嘅華人。
當時民眾之間有唔同抵觸政府嘅諗法，有部分人開始支持共產黨，亦有部分人主張用民主制度嚟討論同解決社會問題。由於亞洲區嘅冷戰背景嘅緣故，英國開始擔心香港會有内部反英嘅聲音，而港督葛量洪亦都因爲咁而擱置咗民主普選嘅計劃，令主張民主化嘅精英階層都開始唔妥港英政府。社運人士馬文輝認為，就算香港人認同自己係中國人，都唔會受國民黨同共產黨嘅政府接受，所以香港人應該效忠自己同香港，先至係解決問題嘅方法。佢冇加入國共兩黨，亦冇參與港英政府，而係選擇成立“香港民主自治黨”同埋“聯合國香港協會”兩個組織，主張以和平手段嚟追求民主、自治、獨立。
呢篇文係香港政治系列之一


類:國政 • Portal:政治睇吓 • 討論 • 編輯 • 歷
六七暴動後，英國發現香港平民普遍都係反對共產主義，同港府企喺同一陣線，而政府亦開始有效咁施政嚟改善民生，包括推動香港本土化運動嘅發展。因為英國有處理愛爾蘭問題嘅失敗經驗（見北愛問題（英文：The Troubles）），本身係蘇格蘭人嘅麥理浩認為香港人唔會，亦都唔應該，長遠咁效忠英國。所以佢覺得，去培養香港人對自己同埋香港嘅自豪感同歸屬感，先至係解決問題嘅方法。
後嚟，中國共產黨透過：喺聯合國剔除香港出殖民地列表、對香港嘅華人學生統戰、喺香港開地下黨、同周慶峻搶閘嚟做宣傳等等嘅手段，令自己有一日能夠管治香港。大陸政府認為香港人一定要擁護中國，拉近兩邊之間嘅距離，令香港同中國大陸更加融合。1997年香港主權移交之後，中國政府推動中港融合化，同時主張香港人“愛國”嘅重要性。雖然北京有表明願意對香港進行民主化，不過始終仍然主張一定要有“愛國愛港”嘅大前題，所以實際上令真正嘅民主難以實現。
有報導指，近年嚟嘅中國大陸移民對香港社會欠缺共同感、大陸同香港距離太近、政治買辦政府、同埋議會脫離香港群眾等，呢啲問題都陸續浮現。

21世紀
2013年，招顯聰、張漢賢和雷晨喺社交網站創立“香港人優先”同埋“香港人主場”兩個組織，並擔任發言人。呢兩個組織早期主要喺示威場合度展示港英旗嚟表達對政府嘅唔滿，但係並冇主張香港獨立。
2014年2月，香港大學學生會刊物《學苑》以「香港民族，命運自決」作為封面，發表一系列探討香港人命運嘅文章。呢份刊物喺2015年1月被梁振英列入施政報告入面，批評佢為港獨派思想嘅起源。
2014年9月，香港大學學生會刊物編輯委員會出版《香港民族論》，提出基於想像共同體同埋公民民族主義，香港民族應該有權自決前途。
2016年3月28日，香港民族黨成立，召集人係陳浩天，發言人係宋超然，主張香港脫離中華人民共和國，並建立獨立嘅主權國家，叫“香港共和國”。呢個黨嘅政綱並唔排除任何手段，無論係議會、參選、社會運動、公民抗命、武力、軍事等等，嚟實現港獨嘅夢想。冇耐之後，本土民主前線亦表明支持香港獨立，而新成立嘅青年新政主張「香港民族，前途自決」，發言人梁頌恆和召集人游蕙禎都表明佢哋個人支持香港獨立。
2016年6月26日，招顯聰成立咗“香港歸英獨立聯盟”嘅組織，佢開舉行記者會嘅時候，宣佈計劃參選2016年立法會選舉，話提出英國暫時咁喺香港恢復主權做過渡期，先歸英後獨立。佢同時尋求香港人嘅捐款，亦有宣佈香港嘅本土派係敵人。招顯聰喺舉行記者會之後第二日就離開咗組織。
2016年8月初，陳國強、鍾銘麟相繼表明支持香港獨立。
2016年8月5日，香港民族黨舉辦「香港史上第一個獨派集會」，以「捍衛民主，香港獨立」為主題。
2016年8月16日，梁衍華大律師出版《香港獨立論》，呢本書以學術嘅角度去分析香港主權獨立及相關事項，包括探討香港係否有異於華夏嘅歷史觀；文化篇亦有探討粵漢文化嘅分別、指出香港文化因爲有粵英混合嘅特點而同大陸嘅文化有所唔同。
2016年11月，香港民族黨嘅陳浩天和宋超然被邀請去日本東京出席南蒙古大呼拉爾嘅成立儀式同埋進行學術研究。
2018年9月香港民族黨俾香港保安局禁咗。
2019年10月4日，反修例運動期間，有示威者喺香港唔同地方宣讀香港臨時政府宣言，而網絡上面亦有人發起組建香港臨時政府運動，不過幾日之後就冇咗下文。
2020年7月1日，香港國安法實施，喺香港主張港獨成爲咗非法行為。

組織
勇武前綫（原本叫做“獨立陣線”）
 調理農務蘭花系
 我是香港人連線：亦都叫做香港獨立運動，在2004年註冊網站開始宣傳香港獨立建國的信息，香港李登輝之友會盟友。
本土民主前線（領導層梁天琦坐監，黃台仰和李東昇去德國接受政治庇護）
青年新政
東九龍社區關注組
香港效益主義黨：主張效益主義，認為香港獨立符合效益。
屠龍小隊：激進武鬥派的勇武組織
Black Blog小隊：激進地下勇武組織，曾經公開咁為2022年屯元天大停電事件承認責任。
光城者：香港革命組織，在2020年初開始出現，並且在網上平台表示是由反送中運動之後的革命餘火所組成的組織。
集英揚武堂：香港地下的武裝組織，在2020年起籌備「香港武獨黨」同埋組建香港的自衛軍。他以組織香港地下武裝力量來進行反政府活動，并且支援香港獨立，以武裝手段推翻“港共傀儡政府”同埋中國共產黨為組織目標。
已解散
香港人優先
學生動源（只是香港本部）
香港民族陣綫
學生獨立聯盟
香港獨立黨（曾爲英國註冊政黨）
我哋係香港人，唔係中國人
已被取締
香港民族黨：透過學術交流宣揚反中共政權殖民信息的政黨
相關人物：
鄒家成
陳浩天
梁天琦
黃台仰
孫曉楠
劉祖迪
鍾翰林
港珠澳大橋珠澳口岸

係港珠澳大橋嘅珠海同澳門嘅口岸，亦係港珠澳大橋西邊起點，喺澳門新城區A區東面嘅珠澳口岸人工島。大橋唯一嘅收費站喺個島東北角。島北部係珠海口岸（正式名「珠海公路口岸」），著咗個島三分二，南部係澳門口岸。
珠澳口岸成個島都係填海得返來，面積約2.1平方公里，周長約6.1公里。填海工程喺2009年12月15號開工，2013年11月28號正式收工。
港灣道

港灣道係香港灣仔區一條馬路，嚮香港島灣仔北邊。西面連接分域碼頭街同分域街交匯處，中段同菲林明道東同杜老誌道垂直交接，同會議道、告士打道大致平行。
港灣道係每年農曆新年舉行香港新春花車巡遊嘅路線之一。
比利狄威廉斯

比利狄威廉斯（英文：Billy Dee Williams，1937年4月6號—）係一個美國嘅男電視演員、電影演員、演員、作家、配音員、歌手、畫師、編劇，佢喺1959年出道。
比加轄

比加轄（？—前740年）係北國以色列國王，前742年到前740年在位，屬聖經列王紀下嘅時期。
比努埃薩

比努埃薩（西班牙文：Vinuesa）係西班牙卡斯提亞與利昂索里亞省一座城，住1千人。
比勒費爾德

比勒費爾德（德文：Bielefeld）係德國北萊茵－西法倫一座城，人口33萬。
比卡島

比卡島（粵拼：bei5 kaa1 dou2；英文：Baker Island）喺大洋洲赤道北邊，無常住居民，係美國無建制領地同埋自然生態保護區。
比卡超

比卡超（粵拼：Bei2 kaa1 ciu1；日文：ピカチュウ；英文：Pikachu），任天堂官方國語譯名用皮卡丘做中文名，係田尻智諗出嚟嘅日本電視遊戲寵物小精靈系列入面嘅標誌精靈。佢個身大部份係黃色、背脊帶啡色紋、有紅色面珠，望落似老鼠，加有一條閃電咁嘅尾。喺咁多套寵物小精靈作品之中，佢多數都做主角之一，所以幾受觀眾尤其係細路同女仔喜愛。
寵物小精靈全國圖鑑編號025嘅電系寵物小精靈。佢嘅進化形係雷超。身高係1尺4吋，體重係13磅。有好多隻走埋一齊嗰陣會積聚形成雷電。電極會喺佢嘅臉頰度儲住，佢哋受到外來刺激嗰陣會喺一剎那間放電，力量有天然閃電咁勁。搵到新事物嗰陣又會向佢放電，將佢燒成黑色。同樣對住佢鍾意嘅嘢食——果實——都會有咁嘅反應。

喺遊戲入面
佢哋大多棲息喺森林同埋原野，但係好難搵，寵物小精靈黃版就例外。喺咁多隻遊戲入面，佢最多出現喺常磐森林同發電廠。寵物小精靈黃版嘅主角直情係佢，而黃版唯一肯定唔使捉佢嘅遊戲。佢冇喺第二代遊戲度出現，而寵物小精靈紅寶石／籃寶石／綠寶石版入面就只會喺Safari Zone度搵到佢。喺寵物小精靈鑽石／珍珠／白金版，佢會喺Trophy Garden度出現。
比卡超亦試過喺其他非寵物小精靈嘅遊戲嗰度出現，例如係Wii大亂鬥。

動畫入面嘅比卡超
喺動畫入面，佢係大木博士送畀主角小智嘅第一隻精靈。初頭佢好唔聽話，完全唔理小智嘅命令亦都唔鍾意畀人收喺精靈球入面。

譯名爭議
内文：寵物小精靈中文版命名爭議
2016年5月10號，香港任天堂公佈第一代151隻寵物小精靈嘅官方「統一」中文譯名，其中大部份名稱同香港當地常用譯名（亦係本來嘅香港官方譯名，經日本方面確認過）唔同，仲要違反粵語。例如將啱粵音嘅「比卡超」改做依據官話（普通話或中華民國國語）嘅、本來係喺中國大陸同臺灣等地先至用嘅「皮卡丘」。噉做法引起香港好多人不滿。除咗引發愛好者抗議，亦都畀語文學界、傳媒界、粵語配音動畫觀眾等等批評係「以普代粵」，唔尊重香港語言。
香港人發起過聯署、遊行等等嘅各種抗議，不過日方當做耳邊風。2017年12月起，奇妙電視喺香港播出新一輯電視動畫，用晒「統一」中文譯名，唯獨係字幕顯示「皮卡丘」嗰陣，配音就多數講「Pikachu」（不過都有少數情況用粵音讀出「皮卡丘」三字）。至於2019年5月上映嘅真人電影《POKÉMON 神探Pikachu》就直接套用英文「Pikachu」。
比加

比加（？—前732年）係北國以色列國王，前740年到前732年在位，屬聖經列王紀下嘅時期。
沙田學院

沙田學院（英文：Sha Tin College）係香港新界沙田區一間私立國際中學，喺火炭麗禾里3A號，屬英基學校協會旗下學校，1982年創校。
周星馳主演嘅電影《逃學威龍》中嗰間「愛丁堡中學」就係喺呢度取景。

出名舊生
何雁詩 - 歌手、藝人
呢篇沙田學院係關於香港教育（包括學校）有關嘅楔位文章。你可以透過編輯或修訂增加佢嘅內容。
沙田小學

沙田小學（英文：Sha Tin Junior School）係香港新界沙田區一間私立國際小學，喺火炭麗禾里3A號，屬英基學校協會旗下學校，1988年創校。
呢篇沙田小學係關於香港教育（包括學校）有關嘅楔位文章。你可以透過編輯或修訂增加佢嘅內容。
沙田坳道

喺龍翔道北面嘅沙田坳道，左方有37A、37M、38M線嘅專線小巴總站。
沙田坳道（英文：Shatin Pass Road）係香港九龍黃大仙區一條馬路，由黃大仙下邨南邊新蒲崗彩虹道起，經慈雲山去扎山道。
沙田坳道俾龍翔道分成兩段，兩段唔互通，黃大仙中心到黃大仙警署一段沙田坳道需要由彩虹道或東頭村道進入。而慈雲山法藏寺到沙田坳上山嘅一段車路只畀單線單程北行，揸車南行落山要改行扎山道；另沙田區同新九龍黃大仙區嘅分界線喺法藏寺向前行約750米處轉彎位（沙田坳道400號），沙田區同黃大仙區就係以沙田坳道為分界，沙田坳道屬沙田區，道路以南嘅斜坡屬黃大仙區。

歷史
沙田坳道係喺19世紀由駐港英軍所起。然而，隨住20世紀初九廣鐵路開通同埋大埔公路建成，沙田坳嘅通道逐漸式微，只係作為居民出入及行山路徑。
因為2008年6月香港暴雨引發山泥傾瀉嘅關係，獅子亭同觀坪路（吊草岩）之間嘅一段沙田坳道一度暫時封閉，影響到麥理浩徑第五段同衛奕信徑第四段嘅使用者。當年嘅毅行者亦因此需要改道。受影響路段到2008年12月22號先至重開。

相關事故
2014年2月19號朝早六點幾，一名九巴車長揸一架富豪奧林比安（AV509／HT9608）去竹園邨準備行11C線，懷疑車長唔熟路，錯誤駛咗上沙田坳道，直至駛入近慈雲山法藏寺對開一個狹窄左彎被困，先至發覺行錯路。結果要兩名車務職員同警員到場，協助車長睇位倒車，至安全揸返竹園邨巴士總站。
沙田嶺

沙田嶺（Sha Tin Heights），係香港嘅山，海拔高160米，喺沙田區。
沙田坳邨

沙田坳邨係香港九龍黃大仙區一條房委會公共屋邨，喺慈雲山沙田坳南面。
而家沙田坳邨係第二代，2011年2月入伙，有兩座41層大廈。第一代沙田坳邨1967年10月入伙，一樣有兩座，2002年拆。
沙田培英中學

沙田培英中學（英文：Shatin Pui Ying College）喺香港新界沙田嘅禾輋邨，喺1978年建校，同沙田蘇浙公學起埋一齊，係一間基督教嘅英文中學。全間學校總共有廿四班，中一至中六各四班。校徽裏面隻鷹代表勇氣同埋決斷力。

辦學宗旨
學校嘅校訓係「信（英文：Faith in Christianity）、望（英文：Hope (virtue)）、愛（英文：Charity (virtue)）」，辦學宗旨係「培育英才」，教導方面就著重德、智、體、羣、美、靈六方面。學校又鼓勵學生擴闊視野同埋發揮潛能，提高佢哋嘅人文素養，變成有領袖才能嘅學生，令佢哋第日可以貢獻社會。
間學校自1998年9月開始俾教統局准用英文上堂，令到啲學生講英文嘅能力好啲。

校史
沙田培英中學嘅校祖那夏禮牧師嚟自美國，係美國長老會嘅傳教士。佢喺1879年喺廣州城西沙基度開咗間學校。之後又起咗「廣州培英」、「台山培英」、「江門培英」同埋「香港培英」。
為咗紀念「培英」創校嘅百周年，中華基督教會香港區會走去支持起呢間學校，叫做「培英」嘅第五間中學。間學校原定喺1979年9月開始上堂，不過因應教育署要求，咁就提早咗一年去到1978年，重要借用埋喺沙田瀝源嘅浸信會呂明才中學先可以上堂，由黃衛華做校長。開校第一年得十二班中一，有16個先生。直到1979年9月先至搬到沙田禾輋。
間學校嘅圖書館最初喺學校嘅三樓，1982年9月先至正式啟用，嗰時只有三千幾本書。嗰時圖書館分為藏書閣、工作房同埋自修室三個部分，自修室係有多個用途嘅特別室，又做咗先生嘅會議室，又做咗流動班用嚟上堂嘅課室。圖書館用電腦入咗好多書嘅資料之後，就喺2001年9月開始全部用電腦嚟做嘢。
間學校喺2005年7月起咗棟新翼大樓，裏面有中四、中六及中七級嘅課室、活動室、圖書館同埋電腦室。
間學校喺1994年11月整咗個學生會同喺1995年整咗個家長教師會。間學校由1995年9月開始逐年調整啲班級嘅結構，令到學校喺1997年9月嘅時候，由中一至到中五每級有五班。1996年8月嘅時候黃衛華校長退咗休，由邱藹源副校長做落去，又喺同一年嘅9月開始，間學校取消咗「精英班」制。

培英大家庭
間學校同廣州培英中學、西關培英中學、台山培英中學、江門培英中學同埋喺香港華富村嘅香港培英中學好有聯繫，成日喺校慶嘅期間舉行啲師生交流嘅活動。全球好多地方都有培英嘅校友會，包括美國、加拿大、紐西蘭、澳洲、英國、南非、日本、秘魯、新加坡、泰國、廣州、台山、江門同埋臺灣。
沙田學生健康服務中心

沙田學生健康服務中心，香港學生健康服務中心之一，為學生健康而設，年年同學生驗身，址喺沙田大圍，文禮路側，沙田大圍診所入便，英文叫Sha Tin Student Health Service Centre。行政上歸沙田區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
沙田坳

沙田坳，又寫做沙田凹，係香港一個山坳，喺九龍黃大仙區北面雞胸山同慈雲山中間，舊時係往來九龍到沙田嘅要道。
沙田崇真中學

沙田崇真中學係香港新界沙田區大圍一間政府資助、男女同校嘅基督教中學，喺1985年由基督教香港崇真會深水埗堂創立。佢喺大圍社區根深蒂固同成長，致力為沙田區嘅學生提供優質同全面嘅教育，實現基督教信仰同價值觀嘅教育理想。

初中嘅科目（中一至三三）
中一：中文、英文、英國文學、數學、綜合科學、中國歷史、世界史、地理、文科、科技、普通話、生活藝術（視覺藝術、國內科學、音樂）、體育、生命教育同埋基督教教育。
中二：中文、英文、英文文學、數學、物理、化學、生物、中國歷史、世界史、地理、文科、科技、普通話、生活藝術（視覺藝術、國內科學、音樂）、體育，生命教育同基督教教育。
中三：中文、英文、英文文學、數學、物理、化學、生物、中國歷史、世界史、地理、通識、經濟、商業、會計同金融研究（ BAFS ）、科技、普通話、生活藝術（視覺藝術、音樂）、體育、生命教育同基督教教育。

新高中（ S4-S6 ）嘅科目
核心科目：中文、英文、數學、公民同社會發展
選修科目：物理、化學、生物、資訊通訊科技、世界史、中國歷史、中國文學、經濟、商業、會計同金融研究（ BAFS ）、體育、地理同視覺藝術（針對 S5-S6，學校為有能力嘅學生提供數學擴展單元1同2。）
淳化

淳化係中國陝西咸陽一縣，面積965平方公里，2006年人口20萬人。
淳于緹縈

淳于緹縈係漢朝太倉令淳于意嘅女。淳于意喺文帝劉恆做皇帝嗰陣犯咗罪。緹縈上書願意做官婢，用來贖老豆嘅肉刑。劉恆見佢嘅孝行好感動，放過淳于意，免佢肉刑。
深雲站

深雲站係深圳地鐵7號綫一個站，喺北環大道同龍珠大道路口。個站2016年10月28號啟用。
淳于氏

淳于（粵拼：seon4 jyu4）係唐人姓氏，喺《百家姓》裏頭排第425位，依家經已冇乜人用。

名人
呢篇淳于氏係同姓氏有關嘅楔位文章，重未寫完嘅。麻煩你幫手充實佢。
深雪早苗

深雪早苗 ，係日本嘅一個女藝人同埋配音員。
深蹲

深蹲（粵拼：sam1 deon1；英文：Squat），又叫蹲舉，喺負重訓練度係個複合、全身性嘅練習動作。呢個動作可以訓練到大髀、囉柚、大腿後肌，同時可以增強骨頭、韌帶同橫貫下半身嘅肌腱。深蹲被認為係增長腿部同囉柚力量、圍度，同埋發展核心力量（core strength）唔少得嘅練習。喺等長收縮度，用啱嘅方式深蹲嗰陣，下背部、上背部、腹部、軀幹肌肉，同埋肋間肌肉，同膊頭、手臂對於呢個練習都係唔少得。
深蹲喺力量舉（健力）中係一種競爭性嘅上舉。
深閨夢裡人

深閨夢裡人 (1954年)，一齣香產國語片，程步高導演，胡小峰、江樺主演。
深閨夢裡人 (1966年)，一齣香產粵語長片，黃卓漢導演，丁瑩、嘉玲、張儀主演。